  ИА «Удмуртия» Майя Бывальцева 0+ Ньыль полэс олимпи чемпионкалэн Галинка Кулаковалэн 80 арес тырмонэзлы сӥзем Олмпи нуналэ Ижкаре трос тодмо спортсменъёс лыктозы. Соос пӧлын куасэн бызьылӥсьёс Александр Легков но Глеб Ретивых. Со сярысь Удмуртиысь тӧролэн но кивалтэтлэн пресс-службазы ивортӥз. Озьы ик нимо-дано улосчимес ӟечкыланы вуозы куасэн бызьлӥсьёс Николай Зимятов, Александр Завьялов, боксёр Альберт Батыргазиев. Пӧртэм аръёсы Оимпи шудонъёсын вормылэм яке призёръёс пӧлы шедьылэм спортсменъёс учкисьёсын но куноосын вераськозы, пинал спортсменъёс понна терировкаос но мастер-классъёс ортчозы. Олимпи нуналэ Ижкарын улӥсьёс но куноос понна яркыт шоу, творчествоя коллективъёслэсь возьматон, Галина Кулаковаез сӥё-дано пумитан радъялозы. Шулдыръяськонэз усьтон ужрад 12 час 30 минутэ кутскоз. Пыронэз эркын. Тодэ вайытом, праздникез спорт комментатор Дмитрий Губерниев нуоз. Тегъёс: Удмуртия Спорт праздникъёс ГалинаКулакова Ижкар  